Document ID: 31991R3657

ΚΑΝΟΝΙΣΜΟΣ (ΕΟΚ) αριθ. 3657/91 ΤΗΣ ΕΠΙΤΡΟΠΗΣ της 16ης Δεκεμβρίου 1991 που επιτρέπει στην Ισπανία να αναστείλει πλήρως τους δασμούς κατά την εισαγωγή ηλιανθόσπορων προελεύσεως τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 75 παράγραφος 4,
Εκτιμώντας:
ότι η Ισπανία ζήτησε να αναστείλει τους δασμούς επί των ηλιανθόσπορων έναντι των τρίτων χωρών από την 1η Ιανουαρίου 1992-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τους ηλιανθόσπορους, εκτός από εκείνους που προορίζονται για σπορά, που υπάγονται στον κωδικό ΣΟ 1206 00 90, επιτρέπεται στην Ισπανία να προβεί στην πλήρη αναστολή των δασμών που εφαρμόζονται κατά την εισαγωγή προελεύσεως τρίτων χωρών.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1991.

Labels: 18
3
17
5